smcproject/ml-wiki-sentences huggingface dataset:
2011 ഒക്ടോബർ 10-12 തീയതികളിൽ ഡെൻമാർക്കിലെ അർഹസിൽ നടന്ന ഗോട്ടോ(GOTO) കോൺഫറൻസിലാണ് ഡാർട്ട് അനാച്ഛാദനം ചെയ്തത്.
ലാർസ് ബാക്കും കാസ്പർ ലണ്ടും ചേർന്നാണ് ഈ പദ്ധതി ആരംഭിച്ചത്.
ഡാർട്ട് 1.0 2013 നവംബർ 14 ന് പുറത്തിറങ്ങി.
ഗൂഗിളിൽ വികസിപ്പിച്ച ഡാർട്ട് പ്രോഗ്രാമിംഗ് ഭാഷയുടെ ആദ്യത്തെ സ്രഷ്ടാക്കൾ ലാർസ് ബാക്കും കാസ്പർ ലണ്ടും ആയിരുന്നു.
ഡാർട്ട് 1.0 ഔദ്യോഗികമായി നവംബർ 14, 2013-ന് പുറത്തിറങ്ങി, വെബ് ഡെവലപ്‌മെൻ്റിനായി രൂപകൽപ്പന ചെയ്‌തിരിക്കുന്ന കരുത്തുറ്റതായ പ്രോഗ്രാമിംഗ് ഭാഷയായി അതിൻ്റെ പ്രവേശനം അടയാളപ്പെടുത്തുന്നു.
അക്കാലത്തെ ജാവാസ്ക്രിപ്റ്റുമായി താരതമ്യപ്പെടുത്തുമ്പോൾ പ്രകടനം മെച്ചപ്പെടുത്താനും, വെബ് പേജ് വികസിപ്പിക്കുമ്പോൾ മികച്ച അനുഭവം നൽകാനും ഡാർട്ട് ലക്ഷ്യമിടുന്നു.
വെബ്, മൊബൈൽ , സെർവർ-സൈഡ് ആപ്ലിക്കേഷനുകൾ നിർമ്മിക്കുന്നതിന് ഈ പ്രോഗ്രാമിംഗ് ഭാഷ ജനപ്രീതി നേടുന്നു .
തുടക്കത്തിൽ ഡാർട്ടിന് സമ്മിശ്ര സ്വീകരണമാണ് ലഭിച്ചത്, ക്രോമിൽ ഒരു ഡാർട്ട് വിഎം ഉൾപ്പെടുത്താനുള്ള യഥാർത്ഥ പദ്ധതികൾ കാരണം ഡാർട്ട് സംരംഭത്തെ വെബിൽ ഫ്രാഗ്മെന്റ് ചെയ്യുന്നതിനെ ചിലർ വിമർശിച്ചു.
ഡാർട്ടിനെ ജാവാസ്ക്രിപ്റ്റിലേക്ക് കംപൈൽ ചെയ്യുന്നതിൽ ശ്രദ്ധ കേന്ദ്രീകരിക്കുന്നതിനായി ഡാർട്ടിന്റെ 1.9 പ്രകാശനത്തോടെ 2015 ൽ ആ പദ്ധതികൾ ഉപേക്ഷിച്ചു.
ശബ്‌ദ തരം സംവിധാനം ഉൾപ്പെടെയുള്ള ഭാഷാ മാറ്റങ്ങളോടെ 2018 ഓഗസ്റ്റിൽ ഡാർട്ട് 2.0 പുറത്തിറങ്ങി.
ഡാർട്ട് 2.6 dart2native എന്ന പുതിയ എക്സ്റ്റൻക്ഷൻ അവതരിപ്പിച്ചു.
ഈ സവിശേഷത ലിനക്സ് , മാക്ഒഎസ് , വിൻഡോസ് ഡെസ്ക്ടോപ്പ് പ്ലാറ്റ്ഫോമുകളിലേക്ക് നേറ്റീവ് കംപൈലേഷൻ വിപുലീകരിക്കുന്നു.
മുമ്പുള്ള ഡവലപ്പർമാർക്ക് ആൻഡ്രോയിഡ് അല്ലെങ്കിൽ ഐഒഎസ് (iOS) ഉപകരണങ്ങൾ ഉപയോഗിച്ച് മാത്രമെ പുതിയവ സൃഷ്ടിക്കാൻ സാധിച്ചിരുന്നുള്ളു.
മാത്രമല്ല, ഈ വിപുലീകരണത്തിലൂടെ ഒരു ഡാർട്ട് പ്രോഗ്രാം സ്വയം ഉൾക്കൊള്ളുന്ന എക്സിക്യൂട്ടബിളുകളിലേക്ക് രചിക്കാൻ കഴിയും.
അതിനാൽ, കമ്പനി പ്രതിനിധികൾ പറയുന്നതനുസരിച്ച്, ഡാർട്ട് എസ്ഡികെ ഇൻസ്റ്റാൾ ചെയ്യണമെന്ന നിർബന്ധനയില്ല, സ്വയം ഉൾക്കൊള്ളുന്ന എക്സിക്യൂട്ടബിളുകൾക്ക് ഇപ്പോൾ കുറച്ച് നിമിഷങ്ങൾക്കുള്ളിൽ പ്രവർത്തിക്കാൻ കഴിയും.
പുതിയ എക്സ്റ്റൻക്ഷൻ ഫ്ലട്ടർ ടൂൾകിറ്റുമായി സംയോജിപ്പിച്ചിരിക്കുന്നു, അതിനാൽ ചെറിയ സേവനങ്ങളിൽ കംപൈലർ ഉപയോഗിക്കുന്നത് സാധ്യമാക്കുന്നു (ഉദാഹരണത്തിന് ബാക്കെൻഡിനെ പിന്തുണയ്ക്കുന്നു).
2023 മെയ് മാസത്തിൽ പുറത്തിറങ്ങിയ ഡാർട്ട് 3.0, മൻഡേറ്ററി സൗണ്ട് നൾ സേഫ്റ്റി(മൻഡേറ്ററി സൗണ്ട് നൾ സേഫ്റ്റി എന്നത്, `?` ചിഹ്നം ഉപയോഗിക്കാൻ അനുവദിച്ചില്ലെങ്കിൽ ഡാർട്ടിലെ വേരിയബിളുകൾക്ക് `null` ഹോൾഡ് ചെയ്യാൻ കഴിയില്ലെന്ന് ഉറപ്പാക്കുന്നു. ഇത് മൂലം അസാധുവായ പിശകുകൾ തടയുകയും കോഡ് സുരക്ഷിതവും കൂടുതൽ വിശ്വസനീയവുമാക്കുകയും ചെയ്യുന്നു. ഉദാ: int a = 5; (നോൺ-നള്ളബിൾ, a എന്ന വെരിയബിളിന് null വാല്യൂ ഹോൾഡ് ചെയ്യാൻ സാധിക്കില്ല) int?
b = null; (നള്ളബിൾ, b എന്ന വെരിയബിളിന് null ഹോൾഡ് ചെയ്യാൻ സാധിക്കും))  അവതരിപ്പിക്കുകയും മെച്ചപ്പെട്ട കോഡിംഗിനായി വ്യക്തതയ്ക്കും ഘടനയ്ക്കുമായി റെക്കോർഡുകൾ, പാറ്റേണുകൾ, ക്ലാസ് മോഡിഫയറുകൾ എന്നിവ പോലുള്ള ഫീച്ചറുകൾ ചേർത്തു .
പതിപ്പ് 3.4 മുതൽ വെബ് അസംബ്ലിയിലേക്ക് കംപൈൽ ചെയ്യാൻ ഡാർട്ടിന് കഴിയും .
സ്പെസിഫിക്കേഷൻ
ഡാർട്ട് ഭാഷാ സ്പെസിഫിക്കേഷൻ്റെ അഞ്ചാം പതിപ്പ് 2021 ഏപ്രിൽ 9-ന് പുറത്തിറങ്ങി.
ഇത് ഡാർട്ട് 2.10 വഴിയുള്ള എല്ലാ സിന്റാക്സുകളും ഉൾക്കൊള്ളുന്നു .
ഇത് പതിപ്പ് 2.10 വരെയുള്ള എല്ലാ ഡാർട്ട് സിന്റാക്സും ഉൾക്കൊള്ളുന്നു.
ആറാം പതിപ്പ് ഡ്രാഫ്റ്റ് പതിപ്പ് 2.13 വരെ അപ്ഡേറ്റുകൾ ചേർക്കുന്നു .
Accepted proposals ഈ ലിങ്കിൽ ക്ലിക്ക് ചെയ്യുമ്പോൾ ഡാർട്ട് അംഗീകരിച്ച നിർദ്ദേശങ്ങൾ ഗിറ്റ്ഹബിൽ ഡാർട്ട് ഭാഷാ ശേഖരത്തിൽ കാണാം .
ഡാർട്ട് പ്രോഗ്രാമിംഗ് ഭാഷയെ സ്റ്റാൻഡേർഡ് ചെയ്യുന്നതിനായി ഇഗ്മ(ECMA) ഇൻ്റർനാഷണൽ ടിസി52(TC52) സൃഷ്ടിച്ചു .
ആദ്യത്തെ ഡാർട്ട് ഭാഷാ സ്പെസിഫിക്കേഷൻ, ഇഗ്മ-408, 2014 ജൂലൈയിൽ ഇഗ്മയുടെ 107-ാമത് ജനറൽ അസംബ്ലിയിൽ അംഗീകരിച്ചു .
2014 ഡിസംബർ, 2015 ജൂൺ , 2015 ഡിസംബർ മാസങ്ങളിൽ അപ്ഡേറ്റ് ചെയ്ത പതിപ്പുകൾ തുടർന്നു .
അവലംബം ↑ ↑ ↑ ↑ ↑ ↑ ↑ {{ citation }} :  CS1 maint: location missing publisher ( link ) ↑ ↑ ↑ ↑ ↑ ↑ ↑ {{ cite web }} :  CS1 maint: url-status ( link ) ↑ {{ cite web }} :  CS1 maint: url-status ( link ) ↑ ↑ ↑ ↑ ↑ ↑ ↑ ↑ ↑ ↑
ഒടയഞ്ചാൽ ഇംഗ്ലീഷ് വിലാസം https://ml.wikipedia.org/wiki/Odayanchal
കാസർഗോഡ് ജില്ലയിലെ കോടോം ബേളൂർ പഞ്ചായത്തിൽ സ്ഥിതിചെയ്യുന്ന ഒരു പ്രധാന പട്ടണമാണ് ഒടയഞ്ചാൽ (Odayanchal).
കാഞ്ഞങ്ങാട് പാണത്തൂർ‌ റോഡിൽ കാഞ്ഞങ്ങാടിനും പാണത്തൂരിനും ഇടയിൽ സ്ഥിതി ചെയ്യുന്നു.
പട്ടണങ്ങളായ പരപ്പ , വെള്ളരിക്കുണ്ട് , ചിറ്റാരിക്കൽ , ചെറുപുഴ , മാലോം പ്രദേശങ്ങളെ ബന്ധിപ്പിക്കുന്ന റോഡും കോടോം ഉദയപുരം എന്നീ മേഖലകളെ ബന്ധിപ്പിക്കുന്ന റോഡും സന്ധിക്കുന്ന ഈ സ്ഥലം പഞ്ചായത്തിലെ ഒരു പ്രധാന വാണിജ്യമേഖല കൂടിയാണ്‌.
തിരുവന്തപുരത്തുനിന്നും 550 കി.
മീറ്റർ അകലെയാണ് ഒടയഞ്ചാൽ.
തപാൽ ഓഫീസ് പടിമരുത് ആണ്.
സബ്ബ് ഓഫീസ് ആനന്ദാശ്രമവും ആണ്.
മലയാളഭാഷ തന്നെയാണ് ജനതയുടെ ഔദ്യോഗിക ഭാഷ.
വ്യത്യസ്തങ്ങളായ ഭാഷ സംസാരിക്കുന്നവർ ചെറുതായെങ്കിലും ഉണ്ട്.
പഞ്ചായത്തിന്റെ വിവിധ ഭാഗങ്ങളെ ബന്ധിപ്പിച്ച് ഒഴുകുന്ന ഒരു നീർച്ചാൽ ഇതുവഴികടന്നു പോകുന്നു.
ഒടയഞ്ചാലിൽ ഇത് അല്പം പരന്ന് വിശാലമായി ഒഴുകുന്നു. 'ഒടഞ്ഞൊഴുകുന്ന' (ഉടഞ്ഞ് ഒഴുകുന്ന) ആ ചാലിന്റെ പ്രത്യേകതയിൽ നിന്നുമാണ്‌ ഒടയഞ്ചാൽ എന്ന പേരുവീണതെന്നു വിശ്വസിക്കുന്നു.
ഒടയഞ്ചാലിൽ സ്ഥിതി ചെയ്യുന്ന മുത്തപ്പമഠപ്പുരയും വീടും ഒടയഞ്ചാലിന്റെ ചരിത്രവുമായി ബന്ധപ്പെട്ടിരിക്കുന്നു.
കാളിയൻ അപ്പ എന്നറിയപ്പെട്ടിരുന്ന ആ തറവാട്ടിലെ കാരണവർ ഒരിക്കൽ വേട്ടയ്ക്കുപോയപ്പോൾ അദ്ദേഹത്തെ ഒരുകൂട്ടം കടുവകൾ വളഞ്ഞുവെന്നും അദ്ദേഹം പറശ്ശിനിക്കടവ് മുത്തപ്പനെ വിളിച്ചു പ്രാർത്ഥിച്ചപ്പോൾ കടുവകൾ പിന്തിരിഞ്ഞുപോയെന്നും ഒരു കഥയുണ്ട്.
ആ ഓർമ്മയ്‌ക്കായാണ് ഒടയഞ്ചാലിൽ മുത്തപ്പമഠപ്പുര പണിതതെന്നുമാണ്‌ വിശ്വാസം.
ഒടയഞ്ചാലിൽ സ്ഥാപിതമായ ആദ്യത്തെ പലചരക്കുകടയും കാളിയൻ അപ്പയുടേതായിരുന്നുവത്രേ.
കാൽനടയായി യാത്ര ചെയ്തിരുന്നു ആൾക്കാർക്ക് ഒരു ആശ്വാസമായിരുന്നു ആ കട.
പിന്നീട് കുടിയേറ്റ കർഷകർ തെക്കൻ തിരുവിതാംകൂറിൽ നിന്നും മറ്റും കുടിയേറിപ്പാർക്കാൻ തുടങ്ങിയപ്പോൾ ആദ്യം അവർക്കായി വീടുവെക്കാനും കൃഷിചെയ്യാനുമുള്ള സ്ഥലം നൽകിയ വ്യക്തിയായിരുന്നു അദ്ദേഹം.
മലയോരമേഖലകളിലേക്കുള്ള കുടിയേറ്റ കർഷകരുടെ താവളം ആരംഭിക്കുന്നത് ഒടയഞ്ചാൽ തൊട്ടങ്ങോട്ടാണ്‌.
ബ്രിട്ടീഷ് കാലഘട്ടത്തിൽ പണിത രണ്ട് പാലങ്ങൾ ഒടയഞ്ചാലിൽ ഉണ്ട്.
ഏറെ പഴക്കമുള്ള മുത്തപ്പൻ മഠപ്പുരതന്നെയാണ്‌ ഒടയഞ്ചാലിലെ പ്രധാന ഹൈന്ദവാരാധനാ കേന്ദ്രം.
ഇപ്പോൾ തൊട്ടടുത്തു തന്നെ ഒരു അയ്യപ്പക്ഷേത്രവും ഉണ്ട്.
ഉദയപുരത്തുള്ള ദേവീക്ഷേത്രം, ബേളൂർ ഉള്ള ശിവക്ഷേത്രം ചക്കിട്ടടുക്കത്തുള്ള അയ്യപ്പഭജനമന്ദിരം കൂടാതെ അനേകം കാവുകൾ എന്നിവയും ഇവിടെ ഉണ്ട്.
ക്നാനായ കത്തോലിക്കാകാരുടെ ഒരു പള്ളി ഒടയഞ്ചാലിൽ സ്ഥിതിചെയ്യുന്നു.
തൊട്ടടുത്തു തന്നെ ഒരു മുസ്ലീം പള്ളിയും പ്രദേശവാസികളുടെ വിശ്വാസസം‌രക്ഷണത്തിനായി ഇവിടെയുണ്ട്.
മലയോരമേഖലയിലെ ഒരു പ്രധാന പട്ടണമായി അതിവേഗം വളർന്നുകൊണ്ടിരിക്കുന്നു.
പനത്തടി സർ‌വീസ് സഹകരണബാങ്ക്, തായന്നൂർ സർ‌വീസ് സഹകരണ ബാങ്ക്, ഇന്ത്യൻ ഓവർസീസ് ബാങ്ക് എന്നിവയുടെ ശാഖകൾ ഒടയഞ്ചാലിൽ ഉണ്ട്.
കവുങ്ങ്, തെങ്ങ്, റബർ, കുരുമുളക് തുടങ്ങിയവയാണു പ്രധാന കാർഷിക വിളകൾ.
കോടോത്തും ബേളൂരും രാജപുരത്തും ഉള്ള വിദ്യാഭ്യാസസ്ഥാപനങ്ങളെ തന്നെയാണ്‌ ഇവിടുത്തുകാർ ഇന്നും പ്രധാനമായി ആശ്രയിക്കുന്നത്.
ഒടയഞ്ചാലിൽ ക്രിസ്ത്യൻ പള്ളിയോടനുബന്ധിച്ച് ചെറിയൊരു പ്രൈമറി സ്‌കൂൾ പ്രവർത്തിക്കുന്നുണ്ട്.
സർക്കാർ ആശുപത്രി
കോടോം-ബേളൂർ പഞ്ചായത്തിൽ ഉള്ള ഒരു സർക്കാർ ആയൂർവേദ ആശുപത്രി ഒടയഞ്ചാലിൽ ആണ്.
2010 ഇൽ തുടക്കം കുറിച്ച ആശുപത്രി നന്നായി പ്രവർത്തിച്ചു വരുന്നു.
2010 -ൽ തന്നെ ഇതിനായി പുതിയ കെട്ടിടമനുവദിച്ചു.
ഇതര താലൂക്കുകളിൽ താലൂക്ക് ആയുർവേദ ആശുപത്രികൾ നിലവിലുണ്ടെങ്കിലും വെള്ളരിക്കുണ്ട് താലൂക്കിൽ താലൂക്ക് ഗവ: ആയുർവേദ ആശുപത്രി എന്ന സംവിധാനമില്ല.
താലൂക്കിലെ പ്രധാന കേന്ദ്രമെന്ന നിലയ്ക്കു ഒടയഞ്ചാൽ ആയുർവേദ ആശുപത്രിക്ക് സാധ്യത ഏറെയാണ്.
നിരവധി വിദ്യാലയങ്ങളും കലാലയങ്ങളും ഒടയഞ്ചാലുമായി ബന്ധപ്പെട്ട് ഉണ്ട്.
അവയിൽ പ്രമുഖമായവ താഴെ കാണിച്ചിരിക്കുന്നവയാണ്.
കലാലയങ്ങൾ സെന്റ് പയസ് ടെൻ‌ത് കോളേജ്, രാജപുരം , മുണ്ടോട്ട് ഗവണ്മെന്റ് ഹൈസ്കൂൾ അട്ടേങ്ങാനം ഗവണ്മെന്റ് ഹൈസ്കൂൾ കോടോത്ത് ഹോളി ഫാമിലി ഹൈസ്‌കൂൾ, രാജപുരം ചിത്രങ്ങൾ ഒടയഞ്ചാൽ ടൗണിൽ സ്ഥിതിചെയ്യുന്ന പഴയ പാലവും പുതിയ പാലവും ഒടയഞ്ചാലിലെ ശ്രീകൃഷ്ണജയന്തി ആഘോഷം ഓണാഘോഷത്തോടനുബന്ധിച്ച് നടന്ന വടംവലി മത്സരം Odayanchal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ http://www.onefivenine.com/india/villages/Kasaragod/Kanhangad/Odayanchal
കുന്നുകര ഇംഗ്ലീഷ് വിലാസം https://ml.wikipedia.org/wiki/Kunnukara
10°9′0″N 76°18′0″E ﻿ / ﻿ 10.15000°N 76.30000°E ﻿ / 10.15000; 76.30000 എറണാകുളം ജില്ലയിലെ പറവൂർ താലൂക്കിൽ പെടുന്ന ഒരു ഗ്രാമമാണ്‌ കുന്നുകര .
കൊച്ചി അന്താരാഷ്ട്ര വിമാനത്താവളം സ്ഥിതി ചെയ്യുന്ന നെടുമ്പാശ്ശേരിയും വടക്കൻ പറവൂരിനെയും ബന്ധിപ്പിക്കുന്ന എയർപോർട്ട് റോഡിലാണ്‌ ഈ ഗ്രാമം സ്ഥിതി ചെയ്യുന്നത്.
ശ്മശാനത്തിൽ ദഹിപ്പിക്കാനുവദിക്കാത്തതിനെ തുടർന്ന് പഞ്ചായത്ത് ഓഫീസിന്റെ മുന്നിൽ ദളിത സമുദായാംഗത്തിന്റ് മൃ^തദേഹം ദഹിപ്പിച്ച് പ്രതിഷേധിച്ചതിനെ തുടർന്ന് ഈ പ്രദേശം മാധ്യമ ശ്രദ്ധ നേടി.
സ്ഥാപനങ്ങൾ ശ്രീ നാരായണ മെഡിക്കൽ കോളേജ്, ചാലക്കാ എം.ഇ.
എസ്.കോളേജ്,കുന്നുകര എം.ഇ.
എസ്.സെന്റ്റൽ ക്രിസ്തുരാജ് ഹൈസ്കൂൾ കുറ്റിപ്പുഴ ഗവ.
ജെ ബി എസ് കുന്നുകര എത്തിച്ചേരാൻ
അങ്കമാലി , ആലുവയിൽ നിന്ന് അത്താണി വഴി പറവൂർ ബസ്സുകൾ ഈ ഗ്രാമമാർഗ്ഗം സേവനം ഉണ്ട്.
നോർത്ത് പറവൂർ ഈ ഗ്രാമത്തിൽ നിന്ന് 7 കി.
Kunnukara എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ക്വാപൌ അമേരിക്കൻ ഇന്ത്യൻ വർഗ്ഗം Quapaw "Three Villages" Robe, Arkansas, 18th century.
'ക്വാപൌ' എന്നറിയപ്പെടുന്നത്, ഐക്യനാടുകളിലെ ഒരു അമേരിക്കൻ ഇന്ത്യൻ വർഗ്ഗമാണ്.
ഈ വർഗ്ഗക്കാർ “അർക്കൻസാസ്”, “ഉഗാക്സ്പ” ( Ugahxpa) എന്നീ പേരുകളിലും അറിയപ്പെടുന്നു.
ഇവർ ഏകീകരിക്കപ്പെട്ട ഒരു സമൂഹമായി ഒഹിയോ താഴ്വരയുടെ മദ്ധ്യപടിഞ്ഞാറു ഭാഗത്ത് വസിക്കുന്നു.
ഈ വർഗ്ഗക്കാർ ചരിത്രപരമായി മിസ്സിസ്സിപ്പി നദി യുടെ പടിഞ്ഞാറു വശത്തായി ദേശാന്തരഗമനം നടത്തി എത്തുകയും പിന്നീട് ഇപ്പോൾ അർക്കാൻസാസ് സംസ്ഥാനമായിത്തീർന്ന പ്രദേശത്ത് മാറി താമസമുറപ്പിക്കുകയും ചെയ്തു.
ഈ മാറ്റം അവരുടെ വർഗ്ഗത്തിൻറെ പേരിനും നിദാനമായി.
↑ 2011 Oklahoma Indian Nations Pocket Pictorial Directory Archived 12 May 2012 at the Wayback Machine .
, Oklahoma Indian Affairs Commission, 2011: 30.
Retrieved 28 Jan 2012.
↑ "Quapaw."
Archived 10 December 2007 at the Wayback Machine .
രമേഷ് ചന്ദ്ര ധാ 2nd Ramesh Chandra Jha Smiriti Samman 2017 is given by Senior Journalist Arvind Mohan to Laxmi Shankar Bajpai at Phulwaria
രമേഷ് ചന്ദ്ര ഝാ (8 മെയ് 1928 മുതൽ 7 ഏപ്രിൽ 1994 വരെ)  ഒരു ഇന്ത്യൻ കവിയും നോവലിസ്റ്റും സർവ്വോപരി ഒരു സ്വാതന്ത്ര്യ സമര സേനാനിയും ആയിരുന്നു.
ബീഹാറിലെ ആദ്യത്തെ മുഖ്യമന്ത്രിയായി നിർദ്ദേശിക്കപ്പെട്ടുകയും രാഷ്ട്രീക്കാരനെന്നതിലുപരി ഒരു സ്വാതന്ത്ര്യ സമര സേനാനിയായി അറിയപ്പെടാനാഗ്രഹിച്ചതിനാൽ ഈ വാഗ്ദാനം നിരസിക്കുകയും ചെയ്ത മുതിർന്ന ഗാന്ധിയൻ ലക്ഷ്മി നാരായൺ ഝാ യുടെ മകനായിരുന്നു അദ്ദേഹം.
രമേശ് ചന്ദ്ര ഝായുടെ കവിതകൾ, ഗസലുകൾ , കഥകൾ എന്നിവ ദേശസ്നേഹവും മനുഷ്യമൂല്യങ്ങളും ഉണർത്തുന്നതായിരുന്നു.
റൊമാന്റിസിസവും അതിജീവനവും അദ്ദേഹത്തിന്റെ എഴുത്തിന്റെ പ്രധാന പ്രത്യകതകളായിരുന്നു.
ജനങ്ങളുടെ ജീവിത പോരാട്ടം, അവരുടെ സ്വപ്നങ്ങൾ, പ്രതീക്ഷകൾ എന്നിവയെല്ലാം അദ്ദേഹത്തിന്റെ കവിതകളിലൂടെ ആവിഷ്കരിക്കപ്പെടുന്നു.
1960 കളിൽ അപ്നെ ഔർ സപ്നെ: എ ലിറ്റററി ജേർണി ഓഫ് ചമ്പാരൻ എന്ന പേരിൽ പ്രസിദ്ധീകരിക്കപ്പെട്ട അദ്ദേഹത്തിന്റെ ഗവേഷണം, ബീഹാറിലെ ചമ്പാരണിന്റെ സമ്പന്നമായ സാഹിത്യ പാരമ്പര്യത്തിന്റെ നേർപ്പകർപ്പാകുകയും  പിന്നീടുവന്ന ദിനേശ് ബ്രമർ, പാണ്ഡെ ആഷുതോഷ് പോലെയുള്ള യുവകവികൾക്കു പ്രചോദനവും ശ്രദ്ധേയരാകുവാനും കാരണഭൂതമായി.
1928 മെയ് 8 ന് ബീഹാറിലെ മോതിഹാരി എന്നറിയപ്പെട്ടിരുന്ന കിഴക്കൻ ചമ്പാരൻ ജില്ലയിലെ സുഗൗളിയിലെ ഫുൽവാരിയ ഗ്രാമത്തിലായിരുന്നു രമേശ് ചന്ദ്ര ഝാ ഭൂജാതനായത്.
അദ്ദേഹത്തിന്റെ പിതാവായിരുന്ന ലക്ഷ്മി നാരായൺ ഝാ ഒരു സ്വരാജ്യസ്നേഹിയും സ്വാതന്ത്ര്യസമര സേനാനിയും ബ്രിട്ടീഷ് ഭരണത്തിനെതിരെ പോരാടി നിരവധി തവണ അറസ്റ്റ് ചെയ്യപ്പെട്ടയാളുമായിരുന്നു.
ഇതിലൊന്ന് 1917 ഏപ്രിൽ 15 ന് മഹാത്മാ ഗാന്ധി തന്റെ സത്യാഗ്രഹ പ്രസ്ഥാനത്തിനായി ചമ്പാരൺ സന്ദർശിച്ചവേളയിലായിരുന്നു.
ആ സംഭവം മകനെ വിപ്ലവത്തിലേയ്ക്ക് ആകർഷിക്കുന്നതിനു പ്രേരകശക്തിയായി.
14-ാം വയസ്സിൽ മോഷണ കേസിൽ അദ്ദേഹം ശിക്ഷിക്കപ്പെട്ടിരുന്നു.
രമേഷ് ഝായെ ജയിലിനുള്ളിൽ പല കുഴപ്പങ്ങൾ സൃഷ്ടിക്കുകയും ബ്രിട്ടിഷ് ഓഫീസർമാർക്ക് ഒരു തലവേദനയായിത്തീരുകയും ചെയ്തു.
രമേഷ് ചന്ദ്ര ഝാ ഒരു ദേശഭക്തനായ കവി മാത്രമല്ലായിരുന്നു, ബ്രിട്ടീഷ് ഭരണകാലത്ത് ക്വിറ്റ് ഇന്ത്യാ സമരത്തിൽ പങ്കു വഹിച്ചതിനാൽ അദ്ദേഹം പല തവണ ജയിലിൽ അടയ്ക്കപ്പെട്ടിരുന്നു.
ബഹുമതികളും പുരസ്കാരങ്ങളും 1972 ഓഗസ്റ്റ് 15 ന് ഇന്ത്യൻ സ്വാതന്ത്ര്യത്തിന്റെ 25-ാമത് വാർഷികത്തിൽ, അന്നത്തെ പ്രധാനമന്ത്രിയായിരുന്ന ഇന്ദിരാഗാന്ധി ഇന്ത്യൻ സ്വാതന്ത്ര്യസമരത്തിലെ അദ്ദേഹത്തിന്റ പങ്കാളിത്തത്തിന് താമ്ര പത്രം നൽകുകയുണ്ടായി.
1993 ഒക്ടോബർ 2 ന് പശ്ചിമ ബംഗാളിലെ റാണിഗഞ്ചിൽ നടന്ന ദേശീയ ഭോജ്പുരി ഭാഷ ഉച്ചകോടിയിൽ ഡോ. ഉദയ് നാരായൺ തിവാരി അവാർഡ് നൽകപ്പെട്ടു.
കവിതാ ശേഖരം (काव्य-संग्रह) Murlika, (मुरलिका) Priyamvada (प्रियंवदा-खण्ड काव्य), Swagatika, (स्वगातिका) Megh-geet, (मेघ-गीत) Aag-phool, (आग-फूल) Bharat Desh Humara, (भारत देश हमारा) Jawaan Jagte Raho, (जवान जागते रहो) Marichika, (मरीचिका) Jai Bharat Jai Gandhi, (जय भारत जय गांधी) Jai Bolo Hindustan Ki, (जय बोलो हिन्दुस्तान की) Priyadarshni (प्रियदर्शनी-श्रद्धा काव्य) Deep Jalta Raha, (दीप चलता रहा) Challo-Dilli, (चलो-दिल्ली) Neel Ke Daag (नील के दाग)
ചരിത്ര നോവൽ (ऐतिहासिक उपन्यास) Durg Ka Ghera (दुर्ग का घेरा) [प्र० व०- 1958,सुभाष पुस्तक मंडल, बनारस] Majaar Ka Diya, (मजार का दीया) [प्र० व०- 1962, चौधरी एंड संस, बनारस] Mitti Bol Uthi (मिट्टी बोल उठी) [प्र० व०- 1962, चौधरी एंड संस, बनारस] Rao-Hammir, (राव हम्मीर) [प्र० व०- 1963, सुभाष पुस्तक मंडल, बनारस] Vatsraj, (वत्स-राज) [प्र० व०- 1956, चौधरी एंड संस, बनारस] Kunvar Singh, (कुंवर सिंह) Kaling Ka Lahu (कलिंग का लहू)
ദേശസ്നേഹ  കൃതികൾ (राष्ट्रीय साहित्य) Yah Desh Hai Veer Jawanon Ka (Poetry Collection) (यह देश है वीर जवानों का) Swadheenta Samar Mein:Sugauli (Prose) (स्वाधीनता समर में:सुगौली)
Social-Political Novel (सामाजिक-राजनीतिक उपन्यास) Dharti Ki Dhool (धरती की धुल) Jeevan-Daan (जीवन-दान) [प्र० व०- 1955, चौधरी एंड संस, कलकत्ता] Roop Ki Rakh (रूप की राख) Paas Ki Duri (पास की दूरी) Meera Nachi Re (मीरा नाची रे) Kaante Aur Kaliyan (काँटे और कलियाँ) [सुभाष पुस्तक मंडल, बनारस]
കുട്ടികളുടെ സാഹിത്യം (बाल साहित्य) Sone Ka Kangan (सोने का कंगन) Chanda Ka Doot (चंदा का दूत) Bandar Lala (बन्दर लाला) Kehte Chalo Sunte Chalo (कहते चलो सुनते चलो) Inse Sikho Inse Jano (इनसे सीखो इनसे जानो) Kavita Bhari Kahaani (कविता भरी कहानी) Naya Desh Nai Kahani (नया देश नई कहानी) Gata Chal Bajata Chal (गाता चल बजाता चल) Kaisi Rahi Kahaani (कैसी रही कहानी) Aao Suno Kahaani (आओ सुनो कहानी) Ek Samay Ki Baat(Novel) (एक समय की बात) Aage Kadam Badhao (आगे कदम बढाओ) Bachho Suno Kahaani (बच्चो सुनो कहानी) Aao Padhte Jao (आओ पढ़ते जाओ)
ആത്മകഥാപരമായ നോവൽ (आत्मकथात्मक उपन्यास) Vidyapati (विद्यापति) Bharat Putri (भारत-पुत्री)
ഗവേഷണ കൃതികൾ (शोध कार्य) Champaran Ki Sahitya Sadhana (चम्पारन की साहित्य साधना) (1958) Apne Aur Sapne:A Literary Journey Of Champaran (अपने और सपने: चम्पारन की साहित्य यात्रा) (1988) Champaran:Literature Literary Writers (चम्पारन: साहित्य और साहित्यकार) (1967)
ഭോജ്പുരി നോവൽ (भोजपुरी उपन्यास) Surma Sagun Bichare Na (भोजपुरी का पहला धारावाहिक उपन्यास) അവലംബം ↑ Apne Aur Sapne : Online PDF book at Archive.org ↑ Bihar Through the Ages : Ritu Chaturvedi, S.R.Bakshi 2007 ↑ Champaran to Quit India Movement : Mittal Publication 2002
ഡിസംബർ 4 ഇംഗ്ലീഷ് വിലാസം https://ml.wikipedia.org/wiki/December_4
ഗ്രിഗോറിയൻ കലണ്ടർ പ്രകാരം ഡിസംബർ 4 വർഷത്തിലെ 338 (അധിവർഷത്തിൽ 339)-ാം ദിനമാണ്‌.
വർഷത്തിൽ 27 ദിവസം ബാക്കി.
ഡിസംബർ 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 2024 ചരിത്രസംഭവങ്ങൾ 1791 - ആദ്യത്തെ ഞായറാഴ്ചപ്പത്രമായ ദ ഒബ്സർ‌വർ പുറത്തിറങ്ങി 1959 - നാസയുടെ ശൂന്യാകാശ യാത്രാപരീക്ഷണത്തിൽ ഭൂമിയുടെ അന്തരീക്ഷത്തിനു പുറത്തേക്ക് 55 കി.
മീ സഞ്ചരിച്ച കുരങ്ങൻ സുരക്ഷിതമായി ഭൂമിയിലത്തി 1971 - ഭാരതീയ നാവികസേന പാകിസ്താനിലെ കറാച്ചിയും പാക്ക് നാവികസേനയേയും ആക്രമിച്ചു.
തിരുവമ്പാടി ഉപതിരഞ്ഞെടുപ്പ്‌
13-ാ‍ം നിയമസഭയിൽ അംഗമായിരുന്ന മത്തായിചാക്കോ(സി പി എം)എം എൽ എയുടെ നിര്യാണത്തെ തുടർന്ന്‌ ഇതേദിവസം ഉപതിരഞ്ഞെടുപ്പ്‌ നടന്നു ജന്മദിനങ്ങൾ 1898 - ഇന്ത്യൻ ഊർജ്ജതന്ത്രജ്ഞൻ, കെ.എസ്. കൃഷ്ണൻ 1963 - ഉക്രൈനിയൻ പോൾ വാൾട്ട് താരം സെർജി ബൂബ്കയുടെ ജന്മദിനം ചരമവാർഷികങ്ങൾ 1123 - ഒമർ ഖയ്യാമിന്റെ ചരമദിനം 1798 - ഇറ്റാലിയൻ ഭൗതികശാസ്ത്രജ്ഞൻ ലൂയ്ജി ഗാൽ‌വനിയുടെ ചരമദിനം
മറ്റു പ്രത്യേകതകൾ ഇന്ത്യ : നാവികസേനാദിനം
S P 500 ഇൻഡക്സ് ഇംഗ്ലീഷ് വിലാസം https://ml.wikipedia.org/wiki/S%26P_500_Index ജനുവരി 3, 1950 മുതൽ ഫെബ്രുവരി 19, 2016 വരെയുള്ള ഓരോ ദിവസത്തെയും S P 500 ന്റെ ക്ലോസിങ് വിലകൾ സൂചിപ്പിയ്ക്കുന്ന രേഖീയ ആരേഖം ജനുവരി 3, 1950 മുതൽ ഫെബ്രുവരി 19, 2016 വരെയുള്ള ഓരോ ദിവസത്തെയും S P 500 ന്റെ ക്ലോസിങ് വിലകൾ സൂചിപ്പിയ്ക്കുന്ന ലോഗരിതമിക് ആരേഖം ജനുവരി 3, 1950 മുതൽ ഫെബ്രുവരി 19, 2016 വരെയുള്ള ഓരോ ദിവസത്തെയും S P 500 ന്റെ വോളിയം ചാർട്ട് S P 500 ഇന്ഡക്സിന്റെ ലോഗരിതമിക് ചാർട്ട്, ലഘുവായ ഒരു ട്രെൻഡ് അനാലിസിസ് ഉൾപ്പെടെ.
നൈസ് (NYSE) , നാസ്ഡക്യു (NASDAQ) എന്നീ സ്റ്റോക്ക് എക്സ്ചേഞ്ചുകളിൽ ലിസ്റ്റ് ചെയ്തിട്ടുള്ള മാർക്കറ്റ് ക്യാപിറ്റലൈസേഷൻ ഏറ്റവും കൂടുതലുള്ള 500 ഓഹരികളെ അടിസ്ഥാനപ്പെടുത്തിയിട്ടുള്ള ഒരു അമേരിക്കൻ സ്റ്റോക്ക് മാർക്കറ്റ് ഇൻഡക്സ് ആണ് S P 500 ഇൻഡക്സ് അഥവാ സ്റ്റാൻഡേർഡ് പൂവേഴ്സ് 500 .
S Pഡൗ ജോൺസ് ഇൻഡെക്സുകൾ ആണ് S P 500 ഇൻഡക്സിലെ ഓഹരികളെയും അവയുടെ വേയ്റ്റേജുകളെയും തീരുമാനിയ്ക്കുന്നത്.
കൂടുതൽ വൈവിധ്യമാർന്ന ഓഹരികൾ അടങ്ങിയതിനാലും അവയുടെ വെയ്റ്റേജുകൾ കണക്കാക്കുന്ന രീതി വ്യത്യസ്തമായതിനാലും മറ്റു അമേരിക്കൻ സ്റ്റോക്ക് ഇൻഡക്സുകളായ ഡൗ ജോൺസ് ഇൻഡസ്ട്രിയൽ ആവറേജ് അല്ലെങ്കിൽ നാസ്ഡക്യു കോംപോസിറ്റ് ഇൻഡക്സ് തുടങ്ങിയവയുമായി ഇത് വളരെ വ്യത്യാസപ്പെട്ടിരിയ്ക്കുന്നു.
പൊതുവേ കൂടുതൽ ആളുകൾ പിന്തുടരുന്ന ഒരു ഇൻഡക്സ് ആണിത്.
പലരും ഇതിനെ അമേരിക്കൻ സമ്പദ് വ്യവസ്ഥയുടെ ആണിക്കല്ലായ അമേരിക്കൻ ഓഹരിവിപണിയുടെ ഏറ്റവും മികച്ച സൂചകമായി പരിഗണിയ്ക്കുന്നു.
നാഷണൽ ബ്യൂറോ ഓഫ് ഇക്കണോമിക് റിസേർച്ച് കോമൺ സറ്റോക്കിനെ ബിസിനസ് സൈക്കിളിലെ ലീഡിംഗ് ഇൻഡികേറ്ററായി തരംതിരിച്ചിരിക്കുന്നു.
അയൺ മൗണ്ടൻ (കമ്പനി) S P 500 ഇൻഡക്സിന്റെ ഒരു ഭാഗമാണ്.
S P ഗ്ലോബൽ എന്ന കമ്പനിയുടെ ഉടമസ്ഥതയിലുള്ള ഒരു സംയുക്തസംരംഭമായ S P ഡൗ ജോൺസ് ഇൻഡിസെസ് ആണ് ഈ ഇൻഡക്സ് വികസിപ്പിച്ചതും ഇപ്പോൾ പരിപാലിച്ചുകൊണ്ടിരിയ്ക്കുന്നതും.
ഇത് കൂടാതെ ഡൗ ജോൺസ് ഇൻഡസ്ട്രിയൽ ആവറേജ് , എസ് ആന്റ് പി മിഡ്കാപ് 400 , എസ് ആന്റ് പി സ്മാൾക്യാപ്പ് 600 , എസ് ആന്റ് പി കമ്പോസിറ്റ് 1500 തുടങ്ങിയ നിരവധി സ്റ്റോക്ക് മാർക്കറ്റ് ഇൻഡക്സുകളും എസ് ആന്റ് പി ഡൗ ജോൺസ് ഇൻഡൈസെസ് പ്രസിദ്ധീകരിക്കുന്നു.
S P ഡൗ ജോൺസ് ഇൻഡീസസിന്റെ മാനേജിങ് ഡയറക്ടർ ആയ ഡേവിഡ് എം. ബ്ലിറ്റ്സറിന് ആണ് ഈ ഇൻഡക്സിൽ ഉൾക്കൊള്ളുന്ന ഓഹരികളെ തെരഞ്ഞെടുക്കാനുള്ള ഉത്തരവാദിത്തം.
എസ് ആന്റ് പി 500 എന്നത് ഒരു ക്യാപ്പിറ്റലൈസേഷൻ വെയ്റ്റഡ് ഇൻഡക്സ് ആണ്.
മാർക്കറ്റ് അല്ലെങ്കിൽ വെബ്സൈറ്റ് മാറുന്നതിനനുസരിച്ച് ഇതിന്റെ ടിക്കർ ചിഹ്നങ്ങൾ വ്യത്യാസപ്പെട്ടിരിയ്ക്കുന്നു: GSPC, INX, , $ SPX.
എസ് ആന്റ് പി 500 നെ "കമ്പോസിറ്റ് ഇൻഡക്സ്" എന്നാണ് ആദ്യമായി വിളിച്ചത്.
1923-ൽ ആദ്യ സ്റ്റോക്ക് ഇൻഡക്സ് അവതരിപ്പിച്ചപ്പോൾ മുതൽ ചെറിയ സ്റ്റോക്കുകൾ ട്രാക്ക് ചെയ്തു തുടങ്ങി.
അവലംബം പുറത്തേയ്ക്കുള്ള കണ്ണികൾ ഔദ്യോഗിക വെബ്സൈറ്റ് Yahoo! Finance page for ^GSPC Reuters page for .
SPX CNN Money page for SPX Bloomberg page for SPX:IND Interactive Historical Chart of the S P 500 Since 1927 Historical total market capitalization of S P 500 index
എം. കുഞ്ഞുകൃഷ്ണപിള്ള ഇംഗ്ലീഷ് വിലാസം https://ml.wikipedia.org/wiki/Kunjukrishna_pillai
സ്വാതന്ത്ര്യസമരസേനാനിയും  നാലാം  കേരള നിയമസഭയിൽ അംഗവുമായിരുന്നു കുഞ്ഞുകൃഷ്ണപിള്ള.
1927 സെപ്റ്റംബർ 27ന് ഗോവിന്ദ കുറുപ്പിന്റെയും ഗൗരി അമ്മയുടെയും മകനായാണ് കെ ജിയുടെ ജനനം.
(മരണം 6 മാർച്ച് 2012) .
കോൺഗ്രസ് തിരുവനന്തപുരം ജില്ലാകമ്മിറ്റി പ്രസിഡന്റായി 1972 മുതൽ 1978 വരെ പ്രവർത്തിച്ചിരുന്ന ഇദ്ദേഹം 1965 ലും 1971 ലും കേരള നിയമസഭയിൽ വാമനപുരം നിയോജക മണ്ഡലത്തെ പ്രതിനിധീകരിച്ചു.
അദ്ധ്യാപകനായിരുന്ന കുഞ്ഞുകൃഷ്ണപിള്ള രണ്ടാം ലോകമഹായുദ്ധത്തിൽ സൈനികസേവനം നടത്തിയിട്ടുണ്ട്.
20 വർഷത്തിലധികം കെ.പി.സി.സി നിർവാഹക സമിതി അംഗമായിരുന്നു.
മീറ്റ് പ്രോഡക്ട്‌സ് ഓഫ് ഇന്ത്യ, ഹാൻഡ് ലൂം ഡെവലപ്‌മെന്റ് കോർപ്പറേഷൻ എന്നിവയുടെ ഡയറക്ടറുമായിരുന്നു അവലംബം ↑ മുൻ എം.എൽ.എ. എം.കുഞ്ഞുകൃഷ്ണപിള്ള അന്തരിച്ചു ↑
അംബേദ്കർ സമ്പൂർണ്ണ കൃതികൾ
ബി. ആർ. അംബേദ്കറുടെ കൃതികളുടെ സമ്പൂ‍ണ സമാഹാരത്തിന്റെ എം.പി. സദാശിവൻ , ഇഗ്നേഷ്യസ് കാക്കനാടൻ തുടങ്ങിയവർ നടത്തിയ മലയാള തർജ്ജമയാണ് അംബേദ്കർ സമ്പൂർണ്ണ കൃതികൾ .
40 വാല്യമായാണ് ഈ കൃതി പുറത്തിറക്കിയിരിക്കുന്നത്.
അംബേദ്‌കർ തന്റെ ജീവിതകാലത്ത് എഴുതിയതും അദ്ദേഹം പ്രസംഗിച്ചതുമായ കര്യങ്ങളാണ് ഈ കൃതിയിൽ ഉൾപ്പെടുത്തിയിരിക്കുന്നത്.
മഹാരാഷ്ട്രാ സർക്കാർ ആണ് മറാഠിയിൽ ഈ കൃതി പൂർണ്ണമായി പ്രസിദ്ധീകരിച്ചത്.
മലയാളത്തിലേയ്ക്ക്, എം. പി. സദാശിവൻ , ഇഗ്നേഷ്യസ് കാക്കനാടൻ തുടങ്ങിയവർ വിവർത്തനം ചെയ്തു.
വിവർത്തനസാഹിത്യത്തിനുള്ള 2003-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു കേരള ഭാഷാ ഇൻസ്റ്റിറ്റ്യൂട്ട് ആണ് ഈ പുസ്തകം പ്രസാധനം ചെയ്തിരിക്കുന്നത്.
കേന്ദ്രസർക്കാർ സാമൂഹിക നീതി ശാക്തീകരണ മന്ത്രാലയത്തിന്റെ കീഴിലുള്ള ഡോ. അംബേദ്കർ ഫൌണ്ടേഷന്റെ സഹകരണത്തോടെ ഇന്ത്യൻ ഭരണഘടനാ ശിൽപ്പി ഡോ. ബി.ആർ. അംബേദ്കറുടെ സമ്പൂർണ്ണകൃതികൾ മലയാളത്തിൽ പ്രസിദ്ധപ്പെടുത്തുന്നത് കേരള ഭാഷാ ഇൻസ്റ്റിറ്റ്യൂട്ടാണ് .
1997-ൽ ആരംഭിച്ച ഈ പ്രസാധനപദ്ധതി 2013 ൽ 40 വാല്യങ്ങൾ പ്രസിദ്ധപ്പെടുത്തിയതോടെ മലയാളത്തിൽ പൂർത്തിയാക്കി.
ഇന്ത്യൻ ഭാഷകളിൽ മലയാളത്തിലാണ് ഡോ.ബി.ആർ. അംബേദ്കറുടെ സമ്പൂർണ്ണകൃതികൾ ഇത്രയും വാല്യങ്ങളിൽ ആദ്യമായി പ്രസിദ്ധപ്പെടുത്തുന്നത്.
ഡോ.ബി.ആർ. അംബേദ്കറുടെ സമ്പൂർണ്ണകൃതികൾ രാഷ്ട്രഭാഷയായ ഹിന്ദിയിലും ഇതര പ്രാദേശിക ഭാഷകളിലും പ്രസിദ്ധപ്പെടുത്തുന്ന പദ്ധതി കേന്ദ്രസർക്കാരാണ് ആവിഷ്ക്കരിച്ചത്.
ഇതിന്റെ ഭാഗമായി ഹിന്ദി, തമിഴ്, മലയാളം, കന്നഡ, തെലുഗ്, മറാഠി, ഗുജറാത്തി, പഞ്ചാബി, ഒഡിയ, ബംഗാളി, അസമിയ, മണിപ്പൂരി, ഭോജ്പൂരി, സന്താലി തുടങ്ങിയ ഭാഷകളിൽ ഡോ. അംബേദ്കർ സമ്പൂർണ്ണകൃതികളുടെ പ്രസിദ്ധീകരണ പ്രവർത്തനങ്ങൾ തുടങ്ങി.
മഹാരാഷ്ട്ര സർക്കാർ ഇംഗ്ലീഷിൽ പ്രസിദ്ധപ്പെടുത്തിയ വാല്യങ്ങളാണ് വിവർത്തനം ചെയ്ത് ഹിന്ദിയിലും ഇതരപ്രാദേശിക ഭാഷകളിലും പ്രസിദ്ധപ്പെടുത്തുന്നത്.
മലയാളത്തിൽ മൂന്ന് ഘട്ടങ്ങളിലായാണ് ഇത് പൂർത്തിയായത്.
ആദ്യം ഒന്നു മുതൽ 18 വരെയുള്ള വാല്യങ്ങളും 22-ാം വാല്യവും പ്രസിദ്ധപ്പെടുത്തി.
19 മുതൽ 31 വരെയുളള വാല്യങ്ങൾ രണ്ടാംഘട്ടത്തിലും 31 മുതൽ 40 വരെയുള്ള വാല്യങ്ങൾ മൂന്നാം ഘട്ടത്തിലും പ്രസിദ്ധപ്പെടുത്തിയാണ് മലയാളത്തിൽ ഈ ബൃഹത്തായ പ്രസാധന പദ്ധതി പൂർത്തിയാക്കിയത്.
ഉള്ളടക്കം വോള്യം 1 - ജാതി വ്യവസ്ഥ വോള്യം 2 - ഭരണഘടനാ പരിഷ്കാരങ്ങൾ വോള്യം 6 - ഹിന്ദു മതത്തിന്റെ തത്വശാസ്ത്രം, കമ്മ്യൂണിസത്തിന്റെ പൂർവോപാധികളും ഇന്ത്യയും (വിവർത്തനം - ഇഗ്നേഷ്യസ് കാക്കനാടൻ) ഇംഗ്ലീഷിലുള്ള മൂന്നാം വാല്യത്തിന്റെ ആദ്യത്തെ രണ്ടു ഭാഗങ്ങളാണ് മലയാളത്തിലെ ആറാം വാല്യത്തിലുള്ളത്.
വോള്യം 7 - വിപ്ലവും പ്രതി വിപ്ലവവും പ്രാചീന ഭാരതത്തിൽ, ബുദ്ധനോ കാറൽ മാ‍ർക്സോ?
ഗ്രന്ഥരചനാ പദ്ധതി (വിവർത്തനം - ഇഗ്നേഷ്യസ് കാക്കനാടൻ ) - മൂന്നു മുതൽ അഞ്ചു വരെ  ഭാഗങ്ങളാണ് ഏഴാം വാല്യത്തിലുള്ളത്.
വിപ്ലവവും പ്രതി വിപ്ലവവും പ്രാചീനഭാരതത്തിൽ, ബുദ്ധനോ കാറൽ മാർക്സോ?
ഗ്രന്ഥരചനാപദ്ധതി എന്നീ മൂന്നു ഭാഗങ്ങളിൽ പ്രാചീനചരിത്രം കണ്ടെടുക്കൽ, പ്രാചീന ഭരണ ക്രമം, അധപ്പതിച്ച ഒരു പൗരോഹിത്യം, പരിഷ്കർത്തക്കളും അവരുടെ വിധിയും ബുദ്ധ മതത്തിന്റെ അപചയവും പതനവും, ബ്രാഹ്മണത്തിന്റെ വിജയം, കുടുംബത്തിന്റെ സദാചാര സംഹിത , ഭഗവദ്ഗീതയെക്കുറിച്ചുള്ള ഉപന്യാസങ്ങൾ, വിരാടപർവ്വത്തിന്റെയും ഉദ്യോഗപർവ്വത്തിന്റെയും അപഗ്രഥനം, ബ്രാഹ്മണരും ക്ഷത്രിയരും തമ്മിലുള്ള എതിർപ്പ്, ശൂദ്ര്രരും പ്രതി വിപ്ലവവും, സ്ത്രീകളും പ്രതി വിപ്ലവവും ഇങ്ങനെ പതിന്നാല് അധ്യായങ്ങളുണ്ട്.
വോള്യം 13 - ശൂദ്രർ ആരായിരുന്നു?
(വിവർത്തനം - ഇഗ്നേഷ്യസ് കാക്കനാടൻ ) വോള്യം 14 - ഒരു താരതമ്യ പഠനം, വാസസ്ഥലത്തിന്റെ പ്രശ്നം, അസ്പൃശ്യതയുടെ ഉദ്ഭവത്തെ സംബന്ധിച്ച പഴയ സിദ്ധാന്തങ്ങൾ, അസ്പൃശ്യതയുടെ ഉദ്ഭവത്തെ സംബന്ധിച്ച പുതിയ സിദ്ധാന്തങ്ങൾ, പുതിയ സിദ്ധാന്തങ്ങളും ചില ചോദ്യങ്ങളും, അസ്പൃശ്യതയും അതിന്റെ ജന്മദിനവും (വിവർത്തനം - ഇഗ്നേഷ്യസ് കാക്കനാടൻ ) വോള്യം 19 - പട്ടികജാതിക്കാരുടെ സങ്കടങ്ങൾ കത്തിടപാടുകളും നിവേദനങ്ങളും വോള്യം 21 -കേന്ദ്ര നിയമ നിർമ്മാണ സഭ വോള്യം 22 - ബുദ്ധനും ബുദ്ധ ധർമ്മവും (വിവർത്തനം - എം.പി. സദാശിവൻ ) വോള്യം 23 - പ്രചീന ഭാരതത്തിൻറെ വാണിജ്യ ബന്ധങ്ങൾ വോള്യം 24 - ആക്റ്റ്കളെയും നിയമങ്ങളെയും പറ്റിയുള്ള കുറിപ്പുകൾ വോള്യം 25 - ആത്മ കഥയിൽ നിന്നും ചില ഏടുകൾ വോള്യം 26 - ഇന്ത്യൻ ഭരണഘടനാ ശിൽപ്പി 1 വോള്യം 27 - ഇന്ത്യൻ ഭരണഘടനാ ശിൽപ്പി 2 വോള്യം 28 - ഇന്ത്യൻ ഭരണഘടനാ ശിൽപ്പി 3 വോള്യം 29 - ഇന്ത്യൻ ഭരണഘടനാ ശിൽപ്പി 4 വോള്യം 30 - ഇന്ത്യൻ ഭരണഘടനാ ശിൽപ്പി 5 വോള്യം 31 - ഡോ. അംബേദ്കറും ഹിന്ദു കോഡ്‌ ബില്ലും വോള്യം 33 - ഡോ. അംബേദ്കർ നിയമ മന്ത്രിയും പ്രതിപക്ഷ എം പി യും വോള്യം 33 - ഡോ. അംബേദ്കർ നിയമ മന്ത്രിയും പ്രതിപക്ഷ എം പി യും അവലംബം
സ്വർണ്ണപ്പണി ഇംഗ്ലീഷ് വിലാസം https://ml.wikipedia.org/wiki/Goldsmithery ഇത്തരം ആഭരണമുണ്ടാക്കാൻ സ്വർണ്ണപ്പണിക്കാർ ഒരു ഫുട്ബാൾ ഗ്രൗണ്ടിനോളം നീളമുള്ള സ്വർണ്ണനൂൽ ഉപയോഗിക്കും.
ജർമനിയിൽ നിർമിച്ചതാണിത്.
സ്വർണ്ണം കൊണ്ട് ആഭണങ്ങളും മറ്റും ഉണ്ടാക്കുന്ന തൊഴിലാണ് സ്വർണ്ണപ്പണി .
കേരളത്തിൽ വിശ്വകർമ്മർ എന്ന ജാതിവിഭാഗത്തിൽപ്പെടുന്ന പൊന്നാശാരി അഥവാ തട്ടാൻ ഉപജാതിക്കാരുടെ കുലത്തൊഴിലാണിത്.
ഏറെ ക്ഷമയും ശ്രദ്ധയും ആവശ്യമുള്ള ഒരു കൈവേലയാണ് സ്വർണ്ണപ്പണി.
ആഭരണനിർമ്മാണം തന്നെയാണ് സ്വർണപ്പണിയിൽ പ്രധാനം.
ഒപ്പം വെള്ളിയാഭരണങ്ങൾ നിർമ്മിക്കുന്നവരും തട്ടാന്മാർക്കിടയിലുണ്ട്.
മുമ്പെല്ലാം കേരളത്തിൽ തട്ടാൻമാർ മാത്രം ചെയ്തിരുന്ന ഈ തൊഴിൽ പിന്നീട് മറ്റു ജാതിമതങ്ങളിൽ പെടുന്നവരും ചെയ്തു തുടങ്ങി.
ആഭരണങ്ങൾ കൂടാതെ പാത്രങ്ങളും കരകൗശലവസ്തുക്കളും മതവുമായി ബന്ധപ്പെട്ട അലങ്കാരവസ്തുക്കളും മറ്റും സ്വർണ്ണപ്പണിക്കാർ ചെയ്യാറുണ്ട്.
സ്വർണ്ണം
മറ്റു ലോഹങ്ങളെ അപേക്ഷിച്ച് സ്വർണ്ണം അപൂർവ്വവും അടിച്ചു പരത്താവുന്നതും (malleable), വലിച്ചുനീട്ടാവുന്നതുമാണ് (ductile).
മഞ്ഞനിറമുള്ള ഒരേയൊരു ലോഹ മൂലകവുമാണ് സ്വർണ്ണം .
സ്വർണ്ണത്തെ ഉരുക്കാനും വിളക്കിച്ചേർക്കാനും മൂശയിൽ രൂപപ്പെടുത്താനും എളുപ്പമാണ്.
രണ്ട് സ്വർണ്ണക്കഷണങ്ങളെ ഉരുക്കാതെ തന്നെ കൂടം കൊണ്ടടിച്ച് ഒന്നാക്കാനും സാധിക്കും (pressure weld).
തുരുമ്പിക്കുകയോ സാധാരണഗതിയിൽ മറ്റു മിക്ക മൂലകങ്ങളോടും രാസപ്രവർത്തനത്തിൽ ഏർപ്പെടുകയോ ചെയ്യാത്ത കുലീന മൂലകമാണ് സ്വർണ്ണം.
ഇക്കാരണം കൊണ്ട് മൂലക രൂപത്തിൽ തന്നെ സ്വർണ്ണം പ്രകൃതിയിൽ കാണപ്പെടുകയും ചെയ്യുന്നു.
മേൽപ്പറഞ്ഞ കാര്യങ്ങളെല്ലാം തന്നെ സ്വർണ്ണത്തെ ആഭരണമുണ്ടാക്കാനുള്ള ഉപയോഗത്തിന് അനുയോജ്യമാക്കുന്നു.
കിട്ടാനുള്ള ബുദ്ധിമുട്ട് സ്വത്തെന്ന നിലയിൽ ശേഖരിക്കാനും നാണയങ്ങളായി വിനിമയം ചെയ്യാനും കാരണങ്ങളാണ്.
ചരിത്രം പതിനേഴാം നൂറ്റാണ്ടിൽ യൂറോപ്പിലെ സ്വർണ്ണപ്പണി
വികാസം പ്രാപിച്ച മനുഷ്യസംസ്കാരങ്ങളെല്ലാം തന്നെ സ്വർണ്ണം രൂപപ്പെടുത്തി ആഭരണങ്ങളോ അലങ്കാരവസ്തുക്കളോ ആക്കുന്ന സാങ്കേതിക വിദ്യ സ്വായത്തമാക്കിയിരുന്നു.
ഖനനത്തിലൂടെയോ വ്യാപാരത്തിലൂടെയോ സ്വർണ്ണം സ്വായത്തമാക്കാനുള്ള ശ്രമവും പണ്ടു മുതൽ തന്നെയുണ്ട്.
സ്വർണ്ണം കൊണ്ടുണ്ടാക്കിയ വളരെ മനോഹരമായ വസ്തുക്കൾ ഇന്ത്യയിലെയും ആഫ്രിക്കയിലെയും അമേരിക്കയിലെയും യൂറോപ്പിലെയും മറ്റും ഉദ്ഘനനങ്ങളിൽ കണ്ടെത്തപ്പെട്ടിട്ടുണ്ട്.
രാജഭരണവും ജന്മിവാഴ്ചയും നിലനിന്നിരുന്ന കാലത്ത് കേരളത്തിൽ ആവശ്യക്കാർ തട്ടാന്മാരെ സ്വന്തം വീട്ടിൽ വിളിച്ചുവരുത്തി താമസിപ്പിച്ചാണ് ആഭരണങ്ങൾ പണിതീർപ്പിച്ചിരുന്നത്.
എന്നാൽ കാലം മാറിയതോടെ തട്ടാൻമാർ സ്വന്തം വീട്ടിലോ കടകളിലോ ഇരുന്ന് പണിയെടുക്കുന്ന രീതിയുമുണ്ടായി.
മുമ്പ് പുരുഷന്മാർമാത്രം ചെയ്തിരുന്ന ഈ തൊഴിലിൽ പിന്നീട് ചില സ്ത്രീകളും കഴിവുതെളിയിച്ചിരുന്നു.